钦定古今图书集成/理学汇编/文学典/第060卷 > 郑良士
## 钦定古今图书集成/理学汇编/文学典/第060卷 > 郑良士

按《闽书》：“良士旧名昌士，字君梦，博学善属文。唐昭宗
景福二年献诗五百篇，授国子四门博士，累迁康、恩
二州刺史，兼御史中丞。天复元年弃官归隐。乾化五
年赴王审知辟命，转左散骑常侍。沉厚寡言，审知称
其长者。有《白岩文集》、诗集、《中垒集》。”子元弼，仕闽为礼
部尚书；元恭，秘书省校书郎；元素，别驾。元龟，第宋进
士，官至司马。元礼推官，元振员外郎，元瑜秘书郎，元
忠正字，兄弟俱博学能文，时号“郑家八虎。”元弼行事
见《君长志》。